VEGA præsenterer
**Iceage leverer grandiose rocksalver i Store VEGA**
*Iceage har i over ti år rykket grænserne for, hvordan deres musik kan lyde! Den 5. februar er de tilbage i Store VEGA med deres nye, mesterlige album Seek Shelter.*

Iceage tilføjer konstant nye elementer til deres musikalske palette samtidig med, at de holder fast i den nerve og energi, som har kendetegnet bandet helt fra deres begyndelse. Nu er de klar til at skrive et nyt kapitelmed *Seek Shelter*, der har modtaget et væld af roser for de grandiose rockeksperimenter. Pitchfork udnævnte hurtigt albummet som “Best New Music” og skrev:

“With production by Peter Kember and an added gospel choir, the Danish band’s fifth album completes their transformation from grim-faced nihilists to wearied soothsayers.”

På albummet implementerer Iceage elementer af blues og gospel, der skaber et overvældende, sonisk lydlandskab. Kvintetten udforsker et nyt musikalsk terræn på numre som den romantiske Jacques Brel-inficerede “Drink Rain” og den fængslende flirt med en The Clash-lignende funk på “High & Hurt”.

Sangene er produceret i samarbejde med den legendariske producer Sonic Boom (Peter Kember fra Spacemen 3) samt bandets faste samarbejdspartner Nis Bysted. Forsanger Elias Bender Rønnefelt fortæller om samarbejdet med Sonic Boom:

"Peter Kember ankom på førstedagen i Lissabon med en vognfuld af mærkeligt gear vi aldrig havde set før, og hans tilgang virkede perfekt for os.”

Iceage demonstrer med deres seneste album deres kæmpe kapacitet, og de er et band i konstant bevægelse.Fra den internationalt roste debutplade *New Brigade* til opfølgeren *You*’*re Nothing*, der cementerede deres status som punkrockens nye bannerførere. Med *Plowing Into The Field Of Love* og *Beyondless*, blev deres lyd med blandt andet klaver, strygere, country-inspirerede guitarriffs og langsomme, storladne kompositioner.

**Fakta om koncerten**
Iceage (DK)
Lørdag den 5. februar, 2022 kl. 20.00
Store VEGA, Enghavevej 40, 1674 København V
Billetpris 245kr. + gebyr
Billetsalget starter fredag den 28. maj kl. 9.00 via [vega.dk](http://vega.dk/) og Tickemaster